COTTO พุ่งแรง 19% นิวไฮรอบ 2 เดือน รับกำไร Q3 โตแกร่ง!
COTTO พุ่งแรง 19% นิวไฮรอบ 2 เดือน รับกำไร Q3 โตแกร่ง!
COTTO พุ่งแรง 19% นิวไฮรอบ 2 เดือน รับกำไร Q3 โตแกร่ง!
27 ต.ค. 2563

ผู้สื่อข่าวรายงานว่า ราคาหุ้นบริษัท เอสซีจี เซรามิกส์ จำกัด (มหาชน) หรือ COTTO ล่าสุด ณ เวลา 14.41 น. อยู่ที่ระดับ  1.28 บาท ปรับตัวขึ้น 0.20 บาท หรือ 18.52% สูงสุดที่ 1.31 บาท ต่ำสุดที่ 1.07 บาท ด้วยมูลค่าการซื้อขาย 6.93 ล้านบาท

โดยราคาหุ้นปรับตัวขึ้นอย่างมีนัยสำคัญ ทำจุดสูงสุดในรอบ 2 เดือน นับตั้งแต่ราคาหุ้นอยู่ที่ระดับ 1.33 บาท เมื่อวันที่ 24 ก.ค.2563 ขณะที่มูลค่าการซื้อขายวันนี้มีเข้ามาอย่างหนาแน่นสูงถึง 6.93 ล้านบาท จากมูลค่าการซื้อขายเฉลี่ยต่อวันอยู่ที่ประมาณ 0.1-2 ล้านบาท
ทั้งนี้ราคาหุ้นปรับตัวขึ้นแรงหลังจากบริษัทประกาศผลการดำเนินงานไตรมาส 3/2563 มีกำไรสุทธิ 170.76 ล้านบาท ปรับตัวขึ้น 96% จากช่วงเดียวกันเมื่อปีก่อนมีกำไรสุทธิ 87.32 ล้านบาท